Aiolos (syn Helléna)

Aiolos (iné názvy: Aeolus, nesprávne(?) Aiólos, zriedkavo Eol; starogr. Αἴολος – Aiolos, latinsky Aeolus) je v gréckej mytológii syn praotca Grékov Helléna. Bol kráľ v Tesálii a zakladateľ kmeňa Aiolov.

Aiolos bol najstarším synom Helléna a jeho manželky nymfy Orséis. Jeho mladšími bratmi boli Xuthos a Dóros. Po smrti Helléna sa nástupcom na tesálskom tróne stal jeho prvorodený syn Aiolos.

Zo vzťahu Aiola a Cheirónovej dcéry veštice Theie sa narodila MelanippéHyginus Mythographus, Fabulae, 157.. Dcéra Melanippé žila na kráľovskom dvore svojho otca, neskôr ju otec premenoval na Arné a najal jej za vychovávateľa muža menom Desmontes. Keď Arné dospela zapáčila sa bohu morí Poseidónovi a po krátkom čase mu porodila dvojčatá. Jedno dieťa dostalo meno Aiolos a stalo sa v dospelosti vládcom vetrov, zatiaľ čo druhé, menom Boiótos matka vrátila do Tesálie, kde sa jej potom tento syn stal kráľom južnej Tesálie. 

Tesálsky kráľ Aiolos sa oženil s Enaretou, dcérou Déimacha, s ktorou mal mnoho detí – najviac antických autorov uvádza, že sa im narodilo sedem chlapcov a päť dievčatPseudo-Apollodoros, Bibliotheca, 1,7,2 – 3.
, ale sú aj mýty, kde sa ich počet uvádza väčší. Podľa niektorých mýtov, mali štyroch synov, ktorí založili štyri grécke kmene. 

Aiolos mal päť dcér, Kanaku, Alkyonu, Perimédu, Kalyku, Peisidiku a sedem synov:
 Krétheus založil mesto Iólkos
 Sizyfos založil Korint
 Salmóneus založil Salmónu
 Magnes vládol v Magnésii
 Athamas vládol v boiótskom meste Orchomenos
 Déión vládol vo Fókide
 Periéres vládol v Messénii

Po jeho smrti sa kráľom Tesálie stal syn Salmóneus, aj keď podľa zákona ním mal byť prvorodený Sizyfos. 

Mnohí neskorší antickí autori stotožňovali tesálskeho kráľa Aiola s Aiolom vládcom vetrov, ale iní tvrdili, že medzi nimi žiadny vzťah neexistuje.
 Referencie  

 Zdroje 



Kategória:Postavy gréckej mytológie